Danau Toba

Danau Toba adolah sabuah danau nan maisi kaldera gunuang barapi super (Inggirih: supervolcano), nan talatak di tangah-tangah bagian utara pulau Sumatra, Indonesia. Danau ko baukuran panjang labiah kurang 100 kilometer, lebanyo 30 kilometer, jo kadalamannyo inggo 505 meter (1,666 kaki). Danau ko mampunyoi elevasi muko labiah kurang , jo tabantang dari   inggo . Iko adolah danau tagadang di Indonesia, juo danau vulkanik tagadang di dunia.

Danau Toba iolah tampek tajadinyo erupsi gadang gunuang barapi super nan kiro-kiro sagadang  VEI 8 nan balaku labiah kurang 69,000 inggo 77,000 taun dulu, jo manjadi paristiwa nan maubah iklim dunia.  Iko adolah erupsi nan tagadang di Bumi dalam wakatu 25 juta taun. Maikuik Teori Malapatako Toba, iko mambawo akibaik gadang buek populasi manusia: kajadian ko mambunuah ampia kasadonyo manusia nan iduik pado wakatu tu, jo dipicayoi iko juo mambuek sa kasampikan populasi (Inggirih: population bottleneck) di tangah Afrika timur jo India, nan mambawo akibaik pado bantuak genetik populasi manusia inggo wakatu kini.

Akikaik nan erupsi Toba mambawo pado sabuah musim dingin vulkanik nan sataruihnyo manjadian suhu dunia bakurang antaro , inggo  di latitud tinggi, lah ditarimo. Panilitian di Danau Malawi di Afrika Timur manunjuakan jumlah endapan abu dari Toba nan signifikan, tapi indak jo tando parubahan cuaco di Afrika Timur.

 Geologi 
Kompleks kaldera Toba di Sumatra Utara dibantuak dek ampek kawah gunuang barapi tatindiah nan babatehan jo "barisan gunuang barapi"  Sumatra. Kaldera nan paliang mudo jo nan kaampek marupoan kaldera  Kuartener nan tagadang di dunia () jo maminteh katigo-tigo kaldera nan labiah tuo.

Labiah kurang  barang piroklas dense-rock equivalent, (disabuik tuff) tamudo Toba, dilapehan wakatu latuihan gunuang barapi tagadang dalam sijarah geologi nan tadakek.  Sudah erupsi iko, sabuah kubah timbua baliak dalam kaldera baru, jo manyambuang duo kubah separa nan dipisah dek sabuah terban (graben) longitudinal.

Sakurang-kurangnyo ampek kon, ampek gunuang barapi strato, jo tigo kawah dapek diliek di dalam danau. Kon Tandukbenua, nan talatak di bibia barat lauik kaldera anyo ado tumbuahan saketek—iko manunjuakan umua mudo sabanyaik babarapo ratuih taun sajo. Juo, gunuang barapi Pusubukit (1971 meter dari muko lauik), di bibia selatan kaldera, adolah solfatara aktif jo manjadi Cagar Alam Geologi.

 Latuihan gadang 

Latuihan Toba (Paristiwa Toba) balaku di apo nan kini disabuik Danau Toba kiro-kiro  75.000 ± 900 taun dulu. Iko marupoan erupsi taakia nan mambantuak ampek kaldera dilokasi iko, jo kaldera-kaldera lain tabantuak labiah kurang 788.000 ± 2.200 taun dulu.] Latuihan taakia iko mampunyoi VEI=8, jo iko mambueknyo latuihan nan paliang gadang dalam wakatu 25 juta taun.

 Urang 

Kabanyakan urang nan tingga di sakaliliang Danau Toba adolah dari suku Batak. Rumah-rumah tradisional kaum Batak musaua dek bantuak atok-atoknyo nan tasandiri (malangkuang ka ateh, sarupo badan kapa) jo iasan nan bawarno-warni.

 Flora jo fauna 

Flora danau tamasuak babarapo jinih fitoplankton, makrofita nan bangkik (emerged macrophyte), makrofita taapuang jo makrofita nan karam, samantaro kawasan sakaliliang pulo tadiri dari hutan hujan tamasuak kawasan lereng gunuang nan labiah tinggi di mano hutan pain tropika Sumatra tumbuh.

Fauna tamasuak babarapo spesies zooplankton jo binatang bentos.  Dek sabauk danau iko jinih oligotrof, fauna ikan natif agak indak banyaik, jo jinih endemik nan tadapek adolah Rasbora tobana (sabananyo dakek endemik, sabauk juo ado di cawang atau anak sungai nan maalia ka dalam danau tasabuik,Lumbantobing, D. N. (2010). Four New Species of the Rasbora trifasciata-Group (Teleostei: Cyprinidae) from Northwestern Sumatra, Indonesia. Copeia 4: 644-670 jo Neolissochilus thienemanni, nan disabuik dek panduduak satampek sabagai ikan Batak.Saragih, B., and S. Sunito (2001). Lake Toba: Need for an integrated management system. Lakes & Reservoirs: Research & Management 6(3): 247–251.

 Galeri 

 Rujuakan 

 Bacoan lanjuik 




 Pautan lua 

 Toba, Sumatra, Indonesia – Volcano.oregonstate.edu Accessed 11 December 2005
 Stanley H. Ambrose, Volcanic Winter, and Differentiation of Modern Humans Accessed 11 December 2005
 Joel Achenbach, Who Knew, National Geographic Accessed 11 December 2005
 (Lake Toba Ecosystem Management Plan) From laketoba.org